stanford-oval/wikipedia huggingface dataset:
เฉลิมพล ทิฆัมพรธีรวงศ์

| เฉลิมพล ทิฆัมพรธีรวงศ์ |
| --- | --- |
เกิด: 13 มิถุนายน พ.ศ. 2532 (35 ปี) อำเภอมวกเหล็ก จังหวัดสระบุรี ประเทศไทย
คู่สมรส: กิตติยา จิตรภักดี (2567–ปัจจุบัน)
บุตร: 1 คน
อาชีพ:  นักแสดง  นักร้อง  พิธีกร  ยูทูบเบอร์ 
ปีที่แสดง: พ.ศ. 2544–ปัจจุบัน
ผลงานเด่น: แจ๊ค – แฟนฉัน  ดุ้ง – บุษบาหน้าตลาด  แมน – ล่า
รางวัล
สุพรรณหงส์: นักแสดงสมทบชายยอดเยี่ยม พ.ศ. 2546 – แฟนฉัน
ชมรมวิจารณ์บันเทิง: นักแสดงสมทบชายยอดเยี่ยม พ.ศ. 2546 – แฟนฉัน
เฉลิมพล ทิฆัมพรธีรวงศ์ (เกิด 13 มิถุนายน พ.ศ. 2532) ชื่อเล่น แจ๊ค เป็นนักแสดงและพิธีกรชาวไทย มีผลงานที่สร้างชื่อเสียงครั้งแรกจากภาพยนตร์เรื่อง แฟนฉัน โดยก่อนหน้านั้นเคยมีผลงานแสดงภาพยนตร์สั้นมาก่อน เรื่อง ทำไมต้องเป็นตลก (2544) ซึ่งกำกับโดย บอล-วิทยา ทองอยู่ยง และอยู่ละแวกบ้านเดียวกัน พอมีการเขียนบทภาพยนตร์เรื่อง แฟนฉัน จึงได้มีการใส่ตัวละคร "แจ๊ค" ซึ่งเขียนขึ้นสำหรับ แจ๊ค โดยเฉพาะ
และจากภาพยนตร์นี้เองทำให้แจ๊คได้รับรางวัลสุพรรณหงส์ และรางวัลชมรมวิจารณ์บันเทิง สาขานักแสดงสมทบชายยอดเยี่ยม แจ๊คยังมีผลงานภาพยนตร์ต่อมาอีกหลายเรื่อง ไม่ว่าจะเป็น เด็กเดน, วาไรตี้ผีฉลุย, ข้าวเหนียวหมูปิ้ง, สายลับจับบ้านเล็ก และ เฟรนด์ชิพ เธอกับฉัน
ประวัติ

เฉลิมพล ทิฆัมพรธีรวงศ์ เกิดเมื่อวันที่ 13 มิถุนายน พ.ศ. 2532 ที่อำเภอมวกเหล็ก จังหวัดสระบุรี
โดยชีวิตส่วนตัว เฉลิมพล แต่งงานกับ ใบหม่อน กิตติยา จิตรภักดี เมื่อวันที่ 14 กุมภาพันธ์ พ.ศ. 2567
มีบุตรชายด้วยกัน 1 คน ชื่อ น้องคากิ หรือ ด.ช. กฤตพล ทิฆัมพรธีรวงศ์ เกิดเมื่อวันที่ 28 กรกฎาคม พ.ศ. 2567
ผลงาน > ภาพยนตร์

| ปี พ> ศ. | ภาพยนตร์ | บทบาท |
| --- | --- | --- |
| 2544 | ทำไมต้องเป็นตลก |  |
| 2546 | แฟนฉัน | แจ๊ค |
| 2547 | 4 เซี๊ยวซ่าส์..เทวดาส่งมากวน |  |
| 2547 | แจ๋ว | ลูกค้าที่มาซื้อส้มตำ (รับเชิญ) |
| 2548 | เด็กเดน | แจ๊ค |
| 2548 | ก็เคยสัญญา |  |
| 2548 | วาไรตี้ผีฉลุย |  |
| 2549 | ข้าวเหนียวหมูปิ้ง | เขาดิน |
| 2549 | เด็กหอ |  |
| 2549 | Seasons Change เพราะอากาศเปลี่ยนแปลงบ่อย | นักเรียนเอกแซกโซโฟน |
| 2549 | หมากเตะรีเทิร์นส |  |
| 2549 | เก๋า..เก๋า |  |
| 2550 | ชุมทางรถไฟผี | ไก่ |
| 2550 | สายลับจับบ้านเล็ก | แจ๊ค |
| 2550 | มะหมา 4 ขาครับ | ยามเฝ้าหมู่บ้านจัดสรร |
| 2551 | คริตกะจ๋า บ้าสุดสุด | โกโก้ |
| 2551 | ปิดเทอมใหญ่...หัวใจว้าวุ่น |  |
| 2551 | เฟรนด์ชิพ เธอกับฉัน | ซ้ง |
| 2552 | ความจำสั้น แต่รักฉันยาว | คนขับแท๊กซี่ |
| 2552 | รถไฟฟ้า มาหานะเธอ | ผู้โดยสารรถสองแถว (รับเชิญ) |
| 2553 | บ้านฉัน..ตลกไว้ก่อน (พ่อสอนไว้) |  |
| 2553 | หลวงพี่เท่ง 3 | อู๊ด |
| 2554 | เหลือแหล่ | เชลโล่ |
| 2555 | ATM เออรัก เออเร่อ | แป๊ด |
| 2555 | รัก 7 ปี ดี 7 หน | แจ๊ค ผู้ประกาศรางวัลในตอน 21/28 (รับเชิญ) |
| 2556 | ฤดูที่ฉันเหงา | คุง |
| 2560 | สาระแน เลิฟยูววว | แจ็ค แฟนฉัน |
| 2562 | แฮปปี้นิวยู แสบสนั่น ยันหว่าง | แสบ |
| 2562 | ออนซอนเด | ป๊อบ (รับเชิญ) |
| 2564 | ห้าวเป้งจ๋าอย่าแกงน้อง | แจ็ค แฟนฉัน |
| 2565 | บุพเพสันนิวาส 2 | คนในคณะละครนอก |
| 2566 | ทิดน้อย | อ่าง |
| 2567 | อนงค์ | ทองก้อน |
ผลงาน > เพลง

เพลง สนิทกันแต่ไม่สนิทใจ อัลบั้ม Sick Project รักเป็นบ้า - รวมศิลปิน GTH (2551)
เพลง คนดี (ที่หน้าตาไม่ดี) อัลบั้ม Sick Project รักเป็นบ้า - รวมศิลปิน GTH (2551)
เพลง เกิดมาเพื่ออกหัก เพลงเดี่ยวทางช่อง Youtube Jackfanchan (9 ธันวาคม 2563)
เพลง ทิ้งเราทำไม Feat. VANGOE เพลงเดี่ยวทางช่อง Youtube Jackfanchan (12 มีนาคม 2564)
แจ็ค แฟนฉัน - แม่ (อัลบั้ม พี่กับน้อง ร้องเพลงคำภีร์) | OFFICIAL MV ตกลงเธอ...เลือกใคร - แจ็ค แฟนฉัน x กลัฟ คณาวุฒิ x ลุค อิชิคาว่า | OFFICIAL MV  แจ็ค แฟนฉัน - ไอ้ขี้แพ้ | OFFICIAL MV  แจ็ค แฟนฉัน - สะบัดขุย | OFFICIAL MV  แจ็คแฟนฉัน - ช่วยด้วย (Help Me) l OFFICIAL MV  แจ็คแฟนฉัน feat. เจ๋ง บิ๊กแอส - ขอแค่ฉันได้เห็นหน้าเธอเป็นครั้งสุดท้าย | OFFICIAL MV  [Official lyrics] ไม่ไหว.. ไม่ต้องฝืน - แจ็ค แฟนฉัน
ผลงาน > พิธีกร

โทรทัศน์
รายการ ตื่นมาคุย ทางช่อง 9 MCOT HD และ Modernine TV ร่วมกับ วู้ดดี้, ธัญญ่า และกุ๊บกิ๊บ (เนื่องจากกุ๊บกิ๊บอยู่ในช่วงดูแลลูกต่ออีกสามเดือนจึงเป็นหน้าที่ของอ้น ศรีพรรณเป็นพิธีกรแทน)
รายการ บริษัทฮาไม่จำกัด ทางช่อง 9 MCOT HD, ช่องวัน 31, ไทยรัฐทีวี
รายการ Davinci เกมถอดรหัส ทางช่อง 3 HD ร่วมกับ ชาคริต โดยทำหน้าที่เป็นหัวหน้าทีม STEAL ประจำรายการ
รายการ Davinci เกมถอดรหัส ทางช่อง 3 HD ร่วมกับ บอย ปกรณ์ โดยทำหน้าที่เป็นพิธีกรหลักประจำรายการ
รายการ แฉ ทุกวันจันทร์ – ศุกร์ เวลา 21.25 – 23.00 น. ทางช่อง GMM 25 ร่วมกับ มดดำ คชาภา และวรินดา ดำรงผล (2564–ปัจจุบัน)
รายการ Atime Showcaze ออกอากาศทาง เอไทม์ มีเดีย ร่วมกับ คชาภา ตันเจริญ (2564–ปัจจุบัน)
รายการ ฮัลโหลซุปตาร์พาเที่ยว ออกอากาศทาง ช่อง 7 ร่วมกับ นลิน โฮเลอร์, บริบูรณ์ จันทร์เรือง, ภัณฑิลา ฟูกลิ่น, ธนิศ แก้วนาค, ซอ จียอน (15 สิงหาคม พ.ศ. 2564–ปัจจุบัน)
รายการ คชาภาพาไปมู ทางช่อง ไทยรัฐทีวี
ออนไลน์
พ.ศ. 2564 : แจ็คขอคุย ทางช่อง YouTube:Jackfanchan
พ.ศ. 2564 : ขอของดารา EP.1 ทางช่อง YouTube:Jackfanchan (5 มิถุนายน พ.ศ. 2564–ปัจจุบัน)
พ.ศ. 2564 : แฟนฉัน 1 คืน - EP.1 ทางช่อง YouTube:Jackfanchan (8 กันยายน พ.ศ. 2564–ปัจจุบัน)
ผลงาน > กรรมการตัดสิน

พ.ศ. 2562 : รายการ Guess My Age รู้หน้า ไม่รู้วัย (เซ้นส์ เอนเตอร์เทนเมนท์/ช่อง 7) ทุกวันพฤหัสบดี – ศุกร์ เวลา 18.00–18.45 น. เริ่มวันที่ 2 ตุลาคม 2562–ปัจจุบัน ร่วมกับ เอกชัย เอื้อสังคมเศรษฐ, ธนวัฒน์ ประสิทธิสมพร, ณัฏฐพงษ์ ชาติพงษ์, เรืองฤทธิ์ ศิริพานิช, ภัณฑิลา ฟูกลิ่น
พ.ศ. 2564 : รายการ มาสเตอร์คีย์ ยินดีต้อนรับ (ทีวี ธันเดอร์/ช่อง 3) ทุกวันจันทร์ – พุธ 09.55–10.20 น. เริ่มวันที่ 3 พฤษภาคม–29 ธันวาคม 2564 ร่วมกับ จาตุรงค์ มกจ๊ก, ศิริพร อยู่ยอด
ผลงาน > มิวสิกวิดีโอ

(พ.ศ. 2555) เสียงเพลงในใจฉัน ของ SPF
ผลงาน > ละคร

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2547 | ครูไหวใจร้าย | ช่อง 3 | เก่ง (ตอนเด็ก) |  |
| 2552 | สายลับเดอะซีรีส์ กับ 24 คดีสุดห้ามใจ | ช่อง 9 | ขนุน |  |
| 2552 | ไฟโชนแสง | ช่อง 3 | หล่อ |  |
| 2553 | ผีเสื้อและดอกไม้ | ไทยพีบีเอส | อาเดล |  |
| 2553 | สืบสวนป่วนรัก | ช่อง 3 | เอกมันต์ | รับเชิญ |
| 2553 | เนื้อคู่ประตูถัดไป | ช่อง 5 | ชาตรี พยากรณ์ |  |
| 2553 | เนื้อคู่อยากรู้ว่าใคร | ช่อง 5 | ชาตรี พยากรณ์ |  |
| 2553 | ช็อกโกแลต 5 ฤดู | ช่อง 5 | ปี๊บ |  |
| 2554 | หมวดโอภาส | ช่อง 9 | ตอน บัวขวัญเธออยู่ไหน | รับเชิญ |
| 2554 | ส้มหวานน้ำตาลเปรี้ยว | ช่อง 7 | ธงชัย (ตือ) |  |
| 2554 | หอ หึ หึ | ช่อง 3 | บริบูรณ์ |  |
| 2554 | สืบสวนป่วนกำลัง 3 | ช่อง 3 | เอกมันต์ |  |
| 2554 | เกมร้ายเกมรัก | ช่อง 3 | แตลอย (ลอย) |  |
| 2555 | มือปราบพ่อลูกอ่อน | ช่อง 3 | ปาล์ม |  |
| 2555 | ธรณีนี่นี้ใครครอง | ช่อง 3 | อึ่ง |  |
| 2555 | มณีแดนสรวง | ช่อง 3 | จิตราสูร |  |
| 2555 | ปัญญาชนก้นครัว | ช่อง 3 | แว่น |  |
| 2555 | เจ้าแม่จำเป็น | ช่อง 5 | ก๋อย |  |
| 2556 | My Melody 360 องศารัก | ช่อง 9 | แจ๊ค |  |
| 2556 | คุณชายธราธร | ช่อง 3 | อุดม |  |
| 2556 | ดาวเรือง | ช่อง 3 | แหลม |  |
| 2556 | ปีกมาร | ช่อง 5 | ผลึก |  |
| 2556 | แจ๊ค เดอะสายลับ (GTH side stories) | ช่องวัน | แจ๊ค |  |
| 2557 | กุหลาบร้ายของนายตะวัน | ช่อง 7 | แย้ |  |
| 2558 | แอบรักออนไลน์ | ช่อง 3 | สหัส | รับเชิญ |
| 2558 | บ้านศิลาแดง | ช่อง 7 | กอล์ฟ |  |
| 2559 | เพียงชายคนนี้ไม่ใช่ผู้วิเศษ | ช่อง 3 | แอเซาะ | รับเชิญ |
| 2559 | แรงตะวัน | ช่อง 3 | เสือโคร่ง |  |
| 2559 | บุษบาหน้าตลาด | ช่อง 3 | ดุ้ง |  |
| 2560 | คุณแม่วัยใส The Series | ช่องวัน 31 | ปี๊ด | รับเชิญ |
| 2560 | ล่า | ช่องวัน 31 | แมน |  |
| 2561 | คุณชายไก่โต้ง | ช่อง 7 | ป๋อง |  |
| 2561 | พันธกานต์รัก | ช่อง 7 | แม็กซ์ |  |
| 2561 | มีเพียงรัก Secret Moon | ช่อง 3 | จิ๊ดริ๊ด |  |
| 2562 | ตุ๊กตาผี | ช่อง 3 | หมูตุ๋น |  |
| 2562 | สู้ตาย นายกระจับ | LINE TV | สตั๊ด |  |
| 2562 | แก้วกลางดง | ช่อง 3 | ฟ้าลั่น |  |
| 2562 | ลิขิตรักข้ามดวงดาว | ช่อง 3 | ช่อง | รับเชิญ |
| 2562 | ยามป่วนกวนหัวใจ | ช่อง 7 | โทนี่ |  |
| 2562 | จันทร์กระจ่างที่กลางทุ่ง | ช่อง 7 | ดำ |  |
| 2563 | คิดฮอดไทบ้าน อีสานซีรีส์ | จีเอ็มเอ็ม 25 | โจ้ |  |
| 2563 | ตราบฟ้ามีตะวัน | ช่อง 3 | แสบ |  |
| 2564 | สาวออฟฟิศ 2000 ปี | จีเอ็มเอ็ม 25 | โอม |  |
| 2564 | แก่นแก้ว | ช่อง 3 HD | เปิง |  |
| 2565 | สาปซ่อนรัก | ช่อง 3 HD | มารุต พันธ์พุ่ม (เบิ้ม) / แบมบู |  |
| 2566 | โปงลางฮักออนซอน | ช่อง 3 HD | คอปเตอร์ |  |
| 2567 | เว้าวอนรัก | ช่อง 3 HD | ตะวัน |  |
| 2567 | แบบฝึกรักไม่รู้ล้ม | ช่องวัน | อ้น |  |
ผลงาน > ซิทคอม

บ้านนี้มีรัก  (พ.ศ. 2551/ช่อง 9 อ.ส.ม.ท.) รับบท อานนท์ (หมีพู) ชอบโยนความผิดให้คนอื่น (รับเชิญ)
ระเบิดเถิดเทิง ลั่นทุ่ง  (พ.ศ. 2553/ททบ.5) รับบท หลาม
ขวัญใจไทยแลนด์ (พ.ศ. 2560/ช่องเวิร์คพอยท์) รับบท น้ำพุ
สภากาแฟ 4.0 (พ.ศ. 2561/ช่องอมรินทร์ทีวี) รับบท ก๊อบ
คิดดี คลินิก (พ.ศ. 2561/ช่องพีพีทีวี) รับบท จ็อบ
เสือ ชะนี เก้ง 2020 (พ.ศ. 2563/ช่องวัน 31) รับบท ยศ (รับเชิญ)
สุภาพบุรุษสุดซอย 2023 (พ.ศ. 2566/ช่องวัน 31) รับบท สายฟ้า (รับเชิญ)
ผลงาน > คอนเสิร์ต

STAR THEQUE GTH 11 ปีแสงคอนเสิร์ต (2558)
ผลงาน > กำกับภาพยนตร์

แดง พระโขนง (2565)
รางวัล

รางวัลผู้แสดงสมทบชายยอดเยี่ยม จาก ภาพยนตร์เรื่อง แฟนฉัน
รางวัลสตาร์เอนเตอร์เทนเมนต์ ประจำปี พ.ศ. 2546
รางวัลภาพยนตร์ไทย ชมรมวิจารณ์บันเทิง ครั้งที่ 12 ประจำปี พ.ศ. 2546
รางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546
รางวัลนักแสดงชายยอดเยี่ยม จาก ภาพยนตร์เรื่อง แฟนฉัน
แฮมเบอร์เกอร์อวอร์ด ประจำปี พ.ศ. 2546
เกล็นน์ วิกตอร์ ซูตันโต

เกล็นน์ วิกตอร์ ซูตันโต (อินโดนีเซีย: Glenn Victor Sutanto; 7 พฤศจิกายน ค.ศ. 1989 —) เป็นนักว่ายน้ำและนายแบบชาวอินโดนีเซีย เขาได้รับรางวัลสองเหรียญทองในการแข่งขันรายการกรรเชียง 100 เมตร และผลัดผสม 4x100 เมตร ร่วมกับ ริชาร์ด ซัม เบรา, เฮอร์รี ยูดียันโต และอันดี วีโบโว จากการแข่งขันกีฬาซีเกมส์ 2009
เกล็นน์เข้าร่วมการแข่งขันโอลิมปิกฤดูร้อน 2016 ที่รีโอเดจาเนโร เขาจบอันดับที่ 35 ในการแข่งขันรายการผีเสื้อ 100 เมตรด้วยเวลา 54.25 วินาที
ในวันที่ 31 สิงหาคม ค.ศ. 2024 เกลนน์ได้รับรางวัลชนะเลิศเดอะนิวแอล-เมนออฟเดอะเยียร์ 2024 และได้เป็นตัวแทนของประเทศอินโดนีเซียเข้าร่วมการประกวดมิสเตอร์อินเตอร์เนชันแนล 2024
ชีวิตส่วนตัว

เมื่อวันที่ 21 กันยายน ค.ศ. 2017 เกล็นน์ได้แต่งงานกับอะเดลีนา มาฮ์มูโตวา แฟนสาวชาวรัสเซีย ซึ่งเขาพบเธอผ่านโซเชียลมีเดีย ทั้งคู่มีบุตรด้วยกันเมื่อวันที่ 7 กรกฎาคม ค.ศ. 2019 ชื่อ กาเบรียลลา ออโรรา ซูตันโต
การประกวด > เดอะนิวแอล-เมนออฟเดอะเยียร์ 2024

เกล็นน์เป็นตัวแทนของจังหวัดชวาตะวันตก 2 ในการประกวดเดอะนิวแอล-เมนออฟเดอะเยียร์ 2024 และในรอบตัดสินเมื่อวันที่ 31 สิงหาคม ค.ศ. 2024 ที่ซาร์บีนี ฮอลล์, จาการ์ตา เกล็นน์ได้รับรางวัลชนะเลิศเดอะนิวแอล-เมนออฟเดอะเยียร์ 2024 นอกจากนี้เขายังได้รับการเสนอชื่อเข้าชิงรางวัลพิเศษ ได้แก่ 3 คนสุดท้าย เดอะเบสต์เฮลต์ครีเอเตอร์ออนติ๊กต็อก (The Best Health Creator on TikTok) และ 3 คนสุดท้าย เดอะเบสต์ฟิสิคัลอร์ฟอร์เมนซ์ (The Best Physical Performance)
การประกวด > มิสเตอร์อินเตอร์เนชันแนล 2024

เกล็นน์ได้รับการแต่งตั้งให้เป็นตัวแทนประเทศอินโดนีเซียในการประกวดมิสเตอร์อินเตอร์เนชันแนล 2024 ซึ่งจัดขึ้นในวันที่ 14 ธันวาคม ค.ศ. 2024 ที่ประเทศไทย
แหล่งข้อมูลอื่น

เกล็นน์ วิกตอร์ ซูตันโต ที่ World Aquatics (ในภาษาอังกฤษ)
เกล็นน์ วิกตอร์ ซูตันโต ที่ Olympedia (ในภาษาอังกฤษ)
| ก่อนหน้า> รางวัลและความสำเร็จ | รางวัลและความสำเร็จ | เกล็นน์ วิกตอร์ ซูตันโต> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  นาตันนาเอล โยกา |  | เดอะนิวแอล-เมนออฟเดอะเยียร์  (2024) |  | อยู่ระหว่างดำรงตำแหน่ง |
|  เจเรมี เกรโกรี ซามาตารา |  | มิสเตอร์อินเตอร์เนชันแนลอินโดนีเซีย  (2024) |  | อยู่ระหว่างดำรงตำแหน่ง |
มาทิลดาแห่งแฟลนเดิร์ส

| มาทิลดาแห่งแฟลนเดิร์ส |
| --- | --- |

สมเด็จพระราชินีแห่งอังกฤษ
ดำรงพระยศ: 25 ธันวาคม ค.ศ. 1066 – 2 พฤศจิกายน ค.ศ. 1083
ราชาภิเษก: 11 พฤษภาคม ค.ศ. 1068

ประสูติ: ประมาณ ค.ศ.1031
สวรรคต: 2 พฤศจิกายน ค.ศ. 1083 (พระชันมายุประมาณ 51 พรรษา)
ฝังพระศพ: แอบเบย์-ยูซ์-ดาม ก็อง, นอร์ม็องดี
พระราชสวามี: พระเจ้าวิลเลียมที่ 1 แห่งอังกฤษ
พระราชบุตร รายละเอียด:   รอเบิร์ตที่ 2 ดยุกแห่งนอร์มังดี  ริชาร์ดแห่งนอร์ม็องดี  อาเดลิซา  เซซิเลีย  พระเจ้าวิลเลียมที่ 2 แห่งอังกฤษ  คอนสแตนส์, ดัชเชสแห่งเบรอตาญ  อาแดล, เคานเตสแห่งบลัวส์  พระเจ้าเฮนรีที่ 1 แห่งอังกฤษ 
ราชวงศ์: แฟลนเดิร์ส
พระราชบิดา: บาลด์วินที่ 5 เคานต์แห่งฟลานเดอร์ส์
พระราชมารดา: อาแดลแห่งฝรั่งเศส, เคานต์เตสแห่งแฟลนเดิร์ส
| ธรรมเนียมพระยศของ มาทิลดาแห่งแฟลนเดิร์ส |
| --- | --- |
การทูล: Her Majesty The Queen Consort (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty The Queen Consort (พระพุทธเจ้าข้า/เพคะ)
มาทิลดาแห่งแฟลนเดิร์ส สมเด็จพระราชินีแห่งอังกฤษ (ฝรั่งเศส: Mathilde; ดัตช์: Machteld; อังกฤษ: Matilda) เป็นบุตรสาวของบาลด์วินที่ 5 เคานต์แห่งฟลานเดอร์ส์ และได้รับการสวมมงกุฎเป็นพระราชินีคู่สมรสในพระเจ้าวิลเลียมที่ 1 แห่งอังกฤษ (ผู้พิชิต) ในวันที่ 11 พฤษภาคม ค.ศ. 1068 ไม่ที่เวสต์มินสเตอร์แอบบีย์ก็ในมหาวิหารวินเชสเตอร์ มาทิลดาสิ้นพระชนม์ในวันที่ 2 พฤศจิกายน ค.ศ. 1083 ที่กองในนอร์มองดี และถูกฝังในแอบบีย์ของพระตรีเอกานุภาพ ที่พระองค์เองเป็นผู้ก่อตั้ง ซึ่งรู้จักกันในชื่อแอบเบย์-ยูซ์-ดาม ในกอง ดัชชีนอร์มองดี
พระราชประวัติ > สายตระกูล

มาทิลดาแห่งฟลานเดอร์ส์ พระมเหสีของพระเจ้าวิลเลียมที่ 1 แห่งอังกฤษ (ผู้พิชิต) เสด็จพระราชสมภพราวปี ค.ศ. 1031 ในเคานตี้ฟลานเดอร์ส์ ที่ปัจจุบันนี้คือพื้นที่ส่วนหนึ่งของเบลเยียม, ฝรั่งเศส และเนเธอร์แลนด์ มาทิลดาเป็นลูกคนกลางและเป็นลูกสาวคนเดียวในบรรดาลูกสามคนของบาลด์วินที่ 5 เคานต์แห่งฟลานเดอร์ส์ กับอาเดลาแห่งฝรั่งเศส พระธิดาของพระเจ้ารอแบร์ต์ที่ 2 แห่งฝรั่งเศส มาทิลดามีพี่ชายหนึ่งคนกับน้องชายหนึ่งคน
มาทิลดาเป็นลูกหลานสายตรงของกษัตริย์แองโกลแซกซันผู้โด่งดัง พระเจ้าอัลเฟรดมหาราช พระธิดาคนสุดท้องของอัลเฟรด เอล์ฟธรีธ แต่งงานกับบาลด์วินที่ 2 เคานต์แห่งฟลานเดอร์ส์ สายบรรพบุรุษที่มาจากพระเจ้าอัลเฟรดมหาราช ผ่านเคานต์แห่งฟลานเดอร์ส์ ถึงมาทิลดา ถูกเปิดเผยให้วิลเลียมที่ 2 ดยุคแห่งนอร์มองดีทราบดั้งแต่เขาอายุ 8 ปี ลูกพี่ลูกน้องลำดับที่ 1 ที่อยู่ห่างกัน 1 ชั้นของวิลเลียม พระเจ้าเอ็ดเวิร์ดผู้สารภาพ ที่ไม่มีพระโอรสธิดา ขึ้นครองบัลลังก์แห่งอังกฤษ ในปี ค.ศ. 1151 วิลเลียมไปเยี่ยมเยียนเอ็ดเวิร์ดผู้สารภาพ กษัตริย์แห่งอังกฤษ (และเป็นทายาทสายตรงของพระเจ้าอัลเฟรดมหาราช) และชัดเจนว่าเอ็ดเวิร์ดประกาศชื่อให้วิลเลียมเป็นทายาทของตน ทั้งที่มีผู้อ้างสิทธิ์ในบัลลังก์อังกฤษคนอื่นอีก วิลเลียมในเวลานั้นทะเยอทะยานที่จะได้เป็นทายาทและการแต่งงานกับมาทิลดาเป็นสิ่งหนึ่งที่จะช่วยเขาได้
พระราชประวัติ > ดัชเชสแห่งนอร์มองดี

ตำนานเล่าว่าตอนที่ทูตของวิลเลียม ดยุคแห่งนอร์มองดี (ต่อมาเป็นกษัตริย์แห่งอังกฤษในชื่อวิลเลียมผู้พิชิต) มาเพื่อขอเธอแต่งงาน มาทิลดามองว่าตนเองมีชาติกำเนิดที่สูงส่งมากเกินว่าจะสนใจแต่งงานกับเขา เนื่องจากเขาถูกว่าเป็นลูกนอกสมรส (วิลเลียมเป็นลูกชายที่ยังมีชีวิตของรอแบร์ต์ที่ 1 ดยุคแห่งนอร์มองดีกับอนุภรรยา แอร์เลวา) เรื่องราวเล่าว่าเมื่อการตอบสนองของเธอถูกแจ้งให้เขาทราบ วิลเลียมขี่ม้าจากนอร์มองดีมาบรูชส์ เจอตัวมาทิลดาระหว่างที่เธอกำลังเดินทางไปโบสถ์ กระชากเปียลากเธอลงมาจากม้า โยนเธอลงบนถนนต่อหน้าผู้ติดตามของเธอที่ตื่นตกใจ แล้วขี่ม้าจากไป อีกเวอร์ชันหนึ่งเล่าว่าวิลเลียมขี่ม้าไปที่บ้านของบิดาของมาทิลดาในลีลล์ กระชากเปียโยนเธอลงบนพื้นห้อง และไม่ตีก็เขย่าเธออย่างรุนแรงก่อนจากไป บิดาของเธอ บาลด์วิน ย่อมไม่พอใจกับเรื่องนี้ ทว่าก่อนที่ทั้งคู่จะชักดาบใส่กัน มาทิลดา ที่ชัดเจนว่าประทับใจกับการแสดงความรักใคร่ชอบพอ จบปัญหาด้วยการตัดสินใจแต่งงานกับวิลเลียม แม้แต่การแบนของพระสันตะปาปาลีโอที่ 9 (บนพื้นฐานที่ว่าเป็นการร่วมประเวณีของญาติที่ใกล้ชิดกัน) ก็ห้ามเธอไม่ได้
ในปี ค.ศ. 1051 ไม่ก็ 1052 วิลเลียมแต่งงานกับมาทิลดาแห่งฟลานเดอร์ส์โดยไม่มีการอนุมัติยินยอมจากพระสันตะปาปา ท้ายที่สุดในปี ค.ศ. 1159 ทั้งคู่ก็ได้รับการอนุมัติยินยอมจากพระสันตะปาปา แต่ทั้งวิลเลียมและมาทิลดาต้องสร้างแอบบีย์ในกองคนละแห่งเพื่อเป็นการสำนึกในบาป ซึ่งก็คือแอบเบย์-ยู-ซอมม์ส์ (ของนักบุญสตีเฟน) กับแอบเบย์-ยูซ์-ดาม (ของพระตรีเอกานุภาพ) วิลเลียมกับมาทิลดาซื่อสัตย์ต่อกันและไม่มีหลักฐานว่าวิลเลียมมีพระโอรสธิดานอกสมรส
วิลเลียมกับมาทิลดามีพระโอรสสี่คนกับพระธิดาอย่างน้อยห้าคน ทั้งที่มีภาระหน้าที่ในฐานะกษัตริยา แต่มาทิลดาคอยกำกับดูแลการอบรมสั่งสอนพระโอรสธิดาและเป็นที่รู้กันว่าพระโอรสธิดาของพระองค์ทุกคนได้รับการศึกษาอย่างดี พระธิดาของพระองค์ได้รับการศึกษาและได้รับการสอนให้อ่านภาษาละตินที่แอบเบย์-ยูซ์-ดาม (ของพระตรีเอกานุภาพ) ในกอง ส่วนพระโอรส ทรงให้ลองฟรองค์ ที่ต่อมาเป็นอาร์ชบิชอปแห่งแคนเทอร์บรีเป็นอาจารย์สอนพวกเขา
พระราชประวัติ > พระราชินีแห่งอังกฤษ

ในเดือนมกราคมของปี ค.ศ. 1066 เอ็ดเวิร์ดผู้สารภาพสิ้นพระชนม์และแฮโรลด์ กอดวินสัน เอิร์ลแห่งเวสเซกซ์ บุคคลที่มีอำนาจที่สุดในอังกฤษรองจากกษัตริย์ถูกประกาศชื่อให้เป็นกษัตริย์แห่งอังกฤษโดยวิทัน สภาของกษัตริย์ เมื่อวิลเลียมทราบว่าแฮโรลด์ กอดวินสันได้รับการสวมมงกุฎเป็นกษัตริย์แห่งอังกฤษ พระองค์เริ่มต้นการเตรียมการอย่างระมัดระวังรอบคอบเพื่อรุกรานอังกฤษ ในช่วงฤดูร้อนของปี ค.ศ. 1066 พระองค์รวบรวมกองทัพและกองเรือที่จะใช้ในการรุกราน ขณะที่วิลเลียมกำลังเตรียมการรุกรานอังกฤษ มาทิลดาตกแต่งเรือลำหนึ่งด้วยทุนทรัพย์ของพระองค์เองและมอบมันให้กับวิลเลียม เรือลำนี้ โมรา กลายเป็นเรือธงของวิลเลียม วิลเลียมกับกองเรือของพระองค์ออกจากนอร์มองดีไปอังกฤษในวันที่ 27 กันยายน ค.ศ. 1066 มาทิลดาถูกแต่งตั้งเป็นผู้สำเร็จราชการแผ่นดินแห่งนอร์มองดีในช่วงที่วิลเลียมไม่อยู่ และเป็นตำแหน่งที่พระองค์มักครองยามที่วิลเลียมอยู่ในอังกฤษหลังจากขึ้นเป็นกษัตริย์
แฮโรลด์ กอดวินสัน พระเจ้าแฮโรลด์ที่ 2 แห่งอังกฤษ ถูกปราบและสังหารที่สมรภูมิเฮสติงส์ในวันที่ 14 ตุลาคม ค.ศ. 1066 ในวันคริสต์มาส ค.ศ. 1066 วิลเลียมได้รับการสวมมงกุฎเป็นพระเจ้าวิลเลียมที่ 1 แห่งอังกฤษที่เวสต์มินสเตอร์แอบบีย์ ในเดือนมีนาคมของปี ค.ศ. 1067 วิลเลียมกลับไปนอร์มองดีและยังคงอยู่ที่นั่นจนถึงต้นเดือนธันวาคม ค.ศ. 1067 ช่วงวันท้ายๆ ในนอร์มองดีนี่เองที่พระโอรสธิดาคนสุดท้องของมาทิลดากับวิลเลียม อนาคตพระเจ้าเฮนรีที่ 1 แห่งอังกฤษ มาอยู่ในครรภ์ มาทิลดาที่ตั้งครรภ์ออกจากนอร์มองดีไปอังกฤษในฤดูใบไม้ผลิของปี ค.ศ. 1068 พระองค์ได้รับการสวมมงกุฎเป็นพระราชินีในวันที่ 11 พฤษภาคม ค.ศ. 1068 ที่เวสต์มินสเตอร์แอบบีย์
ต่อมาในปี ค.ศ. 1068 มาทิลดาติดตามวิลเลียมไปสู้รบเพื่อปราบความไม่สงบในอังกฤษตอนเหนือ พระโอรสธิดาคนเดียวของพระองค์ที่เกิดในอังกฤษ อนาคตพระเจ้าเฮนรีที่ 1 ประสูติอาจจะในเดือนกันยายน ค.ศ. 1068 ในเซลบี ยอร์กเชอร์ ประเทศอังกฤษ เวลาส่วนใหญ่ของมาทิลดาถูกใช้ในนอร์มองดีที่พระองค์คอยดูแลกิจการภายในของดัชชีกับแอบบีย์ที่ทรงก่อตั้ง ในปี ค.ศ. 1080 พระองค์เป็นแม่ทูนหัวของอีดิธแห่งสกอตแลนด์ พระธิดาของพระเจ้ามัลคอล์มที่ 3 แห่งสกอตแลนด์กับนักบุญมาร์กาเร็ตแห่งสกอตแลนด์ ทารกน้อยอีดิธดึงผ้าคลุมผมของมาทิลดา ซึ่งถูกมองว่าเป็นลางบอกเหตุว่าพระองค์จะเป็นพระราชินีในวันหนึ่ง หลายปีต่อมา ชื่อแบบแองโกลแซกซัน อีดิธ ถูกเปลี่ยนเป็นชื่อแบบนอร์มัน มาทิลดา หลังการแต่งงานที่ทำให้ทารกน้อยกลายเป็นพระมเหสีคนแรกของพระโอรสของพระราชินีมาทิลด้า พระเจ้าเฮนรีที่ 1 แห่งอังกฤษ
ในปี ค.ศ. 1077 พระโอรสคนโตของวิลเลียมกับมาทิลดา โรเบิร์ต (หรือรอแบร์ต์) ก่อกบฏต่อพระบิดา วิลเลียมมองว่าพระโอรสของพระองค์นั้นขี้เกียจ ยโส และไร้ประสิทธิภาพ ขณะที่มาทิลดานั้นรักโรเบิร์ต แม้พระโอรสของพระองค์จะทำผิดพลาด มาทิลดาสนับสนุนพระโอรสโดยการให้กำลังใจและทุนทรัพย์ ซึ่งย่อมทำให้วิลเลียมไม่พอใจ วิลเลียมปราบพระโอรสและมาทิลดาขอโทษในสิ่งที่พระองค์ทำลงไป แต่ความสัมพันธ์ของทั้งคู่ไม่กลับมาเป็นเหมือนเดิมอีก
ในปี ค.ศ. 1083 มาทิลดาล้มป่วย วิลเลียมรีบเดินทางจากอังกฤษมานอร์มองดีเพื่อมาอยู่ข้างเตียงสิ้นพระชนม์ของพระองค์ พระองค์สิ้นพระชนม์ในกอง ดัชชีนอร์มองดี ในวันที่ 2 พฤศจิกายน ค.ศ. 1083 ตอนพระชนมายุราว 52 พรรษา มาทิลดาถูกฝังที่แอบเบย์-ยูซ์-ดาม (ของพระตรีเอกานุภาพ) ในกองที่ก่อตั้งโดยมาทิลดากับวิลเลียมในตอนที่ทั้งคู่แต่งงานกัน หลุมฝังศพของพระองค์อยู่ที่หลังโบสถ์ ใต้หินสีดำที่จารึกข้อความรำลึกถึงพระองค์
พระโอรสธิดา

โรเบิร์ต (หรือรอแบร์ต์) เคอร์โธส ประสูติในปี ค.ศ. 1052/4 สืบทอดต่อจากพระบิดาเป็นดยุคแห่งนอร์มองดี ทรงแต่งงานกับซีบิลลา บุตรสาวของเจฟฟรีย์ เคานต์แห่งคอนแวร์ซาโน มีทายาท และสิ้นพระชนม์ในปี ค.ศ. 1134/5
ริชาร์ด ประสูติก่อนปี ค.ศ. 1054 (ไม่ก็ 1056) ว่ากันว่าถูกตั้งเป็นดยุคแห่งเแบร์เนย์ ในนอร์มองดี สิ้นพระชนม์ในปี ค.ศ. 1075 ไม่ก็ 1081 ขณะกำลังล่าสัตว์ในนิวฟอเรสต์ แฮมป์เชอร์
เซซิเลีย ประสูติในปี ค.ศ. 1054/5 และปฏิญาณตนเป็นแม่ชีที่แอบบีย์ของพระตรีเอกานุภาพ กอง ที่พระมารดาของพระองค์ก่อตั้ง ต่อมาได้รับเลือกเป็นพระอธิการิณีแห่งกอง และสิ้นพระชนม์ในปี ค.ศ. 1126 ที่กอง
อาเดลิซา อาจจะประสูติในปี ค.ศ. 1055 ทรงรับผ้าคลุมผมเป็นแม่ชีตั้งแต่อายุยังน้อย อาจจะสิ้นพระชนม์ในปี ค.ศ. 1066
พระเจ้าวิลเลียมที่ 2 แห่งอังกฤษ หรือวิลเลียม รูฟัส เสด็จพระราชสมภพในช่วงปี ค.ศ. 1056 ถึง 1060 สืบทอดต่อจากพระบิดาเป็นกษัตริย์แห่งอังกฤษ และสิ้นพระชนม์ในปี ค.ศ. 1100 ไม่อภิเษกสมรส
คอนสแตนส์ ประสูติในปี ค.ศ. 1057 ไม่ก็ 1061 แต่งงานกับอาลันที่ 4 แฟร์กองต์ ดยุคแห่งบริตทานี และสิ้นพระชนม์ในปี ค.ศ. 1090 อาจจะถูกวางยาพิษโดยข้ารับใช้
อาเดลา ประสูติในปี ค.ศ. 1062 แต่งงานกับสตีเฟน บุตรชายของธีโอบาลด์ที่ 3 เคานต์แห่งบลัวส์ มีทายาท หนึ่งในนั้นคือพระเจ้าสตีเฟนแห่งอังกฤษ และสิ้นพระชนม์ในปี ค.ศ. 1137 ไม่ก็ 1138
พระเจ้าเฮนรีที่ 1 แห่งอังกฤษ หรือเฮนรี บูแคล์ก เสด็จพระราชสมภพในปี ค.ศ. 1068 สืบทอดต่อจากพระเชษฐาเป็นกษัตริย์แห่งอังกฤษ และแย่งชิงเอาดัชชีนอร์มองดีมาจากพระเชษฐา โรเบิร์ต อภิเษกสมรสกับ (1) มาทิลดา พระธิดาของพระเจ้ามัลคอล์มที่ 3 แห่งสกอตแลนด์ มีทายาท (2) อาเดลิซา บุตรสาวของจูฟเฟรย์ที่ 7 เคานต์แห่งลูแวง ไม่มีทายาท และสิ้นพระชนม์ในปี ค.ศ. 1135
อากาธา หรือเอลกิวา อาจประสูติในปี ค.ศ. 1064 แต่งงานผ่านตัวแทนกับอัลฟองโซที่ 6 กษัตริย์แห่งกาลิเซียและเลออน แต่สิ้นพระชนม์ก่อนปี ค.ศ. 1074 ก่อนการแต่งงานจะถูกทำให้สมบูรณ์
มาทิลดา สิ้นพระชนม์โดยไม่แต่งงานก่อนปี ค.ศ. 1112
แหล่งข้อมูล

http://www.unofficialroyalty.com/matilda-of-flanders-queen-of-england/
http://www.newworldencyclopedia.org/entry/Matilda_of_Flanders
https://thefreelancehistorywriter.com/2012/05/10/matilda-of-flanders-queen-of-england-and-duchess-of-normandy/
Weir, Alison. Britain's Royal Family: The Complete Genealogy
| ด ค กคู่อภิเษกสมรสในพระมหากษัตริย์อังกฤษ |
| --- | --- |
เจ้าชายเยิร์นแห่งเดนมาร์ก (1702-1707) · มารีอาแห่งโมดีนา (1685-1688) · กาตารีนาแห่งบรากังซา (1662-1685) · อ็องเรียต มารีแห่งฝรั่งเศส (1625-1649) · อันนาแห่งเดนมาร์ก (1603-1619) · พระเจ้าเฟลิเปที่ 2 แห่งสเปน (1554-1558) · (ลอร์ดกิลฟอร์ด ดัดลีย์?) (1553) · แคเทอริน พาร์ (1543-1547) · แคเทอริน เฮาเวิร์ด (1540-1542) · อันนาแห่งคลีฟส์ (1540) · เจน ซีมอร์ (1536-1537) · แอนน์ บุลิน (1533-1536) · กาตาลินาแห่งอารากอน (1509-1533) · เอลิซาเบธแห่งยอร์ก (1486-1503) · แอนน์ เนวิลล์ (1483-1485) · เอลิซาเบธ วูดวิลล์ (1464-1483) · มาร์เกอริตแห่งอ็องฌู (1445-1471) · กาทรีนแห่งวาลัว (1420-1422) · ฌานแห่งนาวาร์ (1403-1413) · อีซาแบลแห่งวาลัว (1396-1399) · อันนาแห่งโบฮีเมีย (1383-1394) · ฟีลีปาแห่งแอโน (1328-1369) · อีซาแบลแห่งฝรั่งเศส (1308-1327) · มาร์เกอริตแห่งฝรั่งเศส (1299-1307) · เลโอนอร์แห่งกัสติยา (1272-1290) · อะลิอูโนแห่งพรอว็องส์ (1236-1272) · อีซาแบลแห่งอ็องกูแลม (1200-1216) · เบเรงเกลาแห่งนาวาร์ (1191-1199) · มาร์เกอริตแห่งฝรั่งเศส ·  อาลีเยนอร์แห่งอากีแตน (1154-1189) · มาตีลด์แห่งบูลอญ (1135-1152) · อเดลีซาแห่งลูแว็ง (1121-1135) · มาทิลดาแห่งสกอตแลนด์ (1100-1118) · มาทิลดาแห่งแฟลนเดิร์ส (1066-1083)
ตัวเอียง หมายถึง ยังเป็นที่ถกเถียง
รูปปั้นมาทิลดาแห่งฟลานเดอร์ส์ หนึ่งในพระราชินีแห่งฝรั่งเศสและสตรีที่มีชื่อเสียง (ฝรั่งเศส: Reines de France et Femmes illustres) ทั้งสิบสองในสวนลักเซมเบิร์ก (ฝรั่งเศส: Jardin du Luxembourg) เมืองปารีส
หลุมฝังศพของมาทิลดาแห่งฟลานเดอร์ส์ที่แอบเบย์-ยูซ์-ดาม เมืองกอง
อเดลีซาแห่งลูแว็ง

| อเดลีซาแห่งลูแว็ง |
| --- | --- |

สมเด็จพระราชินีแห่งอังกฤษ
ดำรงพระยศ: 24 มกราคม ค.ศ. 1121 - 1 ธันวาคม ค.ศ. 1135
ราชาภิเษก: 30 มกราคม ค.ศ. 1121

ประสูติ: ประมาณ ค.ศ. 1103
สวรรคต: 23 เมษายน ค.ศ. 1151 (48 พรรษา) อารามอัฟลิเจม ดินกราวิเอตบราแบนต์
ฝังพระศพ: อารามอัฟลิเจม บราแบนต์
คู่อภิเษก: พระเจ้าเฮนรีที่ 1 แห่งอังกฤษ วิลเลียม ดอบิกนี เอิร์ลที่ 1 แห่งแอรันเดิล
พระราชบุตร: วิลเลียม ดอบิกนี เอิร์ลที่ 2 แห่งแอรันเดิล
ราชวงศ์: นอร์มัน
พระราชบิดา: กอดฟรีย์ที่ 1 เคานต์แห่งลูแว็ง
พระราชมารดา: ไอดาแห่งนาเมอร์ เคาน์เคสแห่งลูแว็ง
| ธรรมเนียมพระยศของ อเดลีซาแห่งลูแว็ง |
| --- | --- |
การทูล: Her Majesty The Queen Consort (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty The Queen Consort (พระพุทธเจ้าข้า/เพคะ)
อเดลลิซาแห่งลูแวง สมเด็จพระราชินีแห่งอังกฤษ (ภาษาอังกฤษ: Adeliza of Leuven) (ราว ค.ศ. 1103 – 23 เมษายน ค.ศ. 1151) อเดลลิซาแห่งลูแวงเป็นพระธิดาของกอดฟรีย์ที่ 1 แห่งลูแวงและเคาน์เตสไอดาแห่งนาเมอร์ เป็นพระราชินีองค์ที่สองในสมเด็จพระเจ้าเฮนรีที่ 1 แห่งอังกฤษระหว่าง ค.ศ. 1125 จนสิ้นพระชนม์เมื่อวันที่ 3 พฤษภาคม ค.ศ. 1151
อเดลลิซาแห่งลูแวงทรงเสกสมรสกับพระเจ้าเฮนรีเมื่อวันที่ 2 กุมภาพันธ์ ค.ศ. 1121 เมื่อพระชนมายุประมาณ สิบห้าถึงสิบแปดพรรษาและพระเจ้าเฮนรีห้าสิบสามพรรษา เชื่อกันว่าเหตุผลเดียวที่พระเจ้าเฮนรีทรงเสกสมรสก็เพื่อจะได้มีพระราชโอรสเพื่อเป็นรัชทายาท แม้ว่าจะมีพระราชโอรสธิดานอกสมรสจำนวนมากแต่ก็ทรงมีรัชทายาทเพียงพระองค์เดียวผู้มาสิ้นพระชนม์ในอุบัติเหตเมื่อวันที่ 25 พฤศจิกายน ค.ศ. 1120 แต่ก็ไม่มีพระราชโอรสธิดากับอเดลลิซาตลอดสิบห้าปีของการเสกสมรส